CELEX: 32007R1040
Language: ro
Date: 2007-09-10 00:00:00
Title: Regulamentul (CE) nr. 1040/2007 al Comisiei din 10 septembrie 2007 de aprobare a unor modificări minore la caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Melon du Quercy (IGP)]

11.9.2007   
            
            
               RO
            
            
               Jurnalul Oficial al Uniunii Europene
            
            
               L 238/29
            
         
      REGULAMENTUL (CE) NR. 1040/2007 AL COMISIEI
   
   din 10 septembrie 2007
   de aprobare a unor modificări minore la caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Melon du Quercy (IGP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) a doua teză,
   întrucât:
   
               (1)
            
            
               În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a analizat cererea Franței de aprobare a unei modificări a elementelor din caietul de sarcini al indicației geografice protejate „Melon du Quercy”, înregistrată prin Regulamentul (CE) nr. 1165/2004 al Comisiei (2).
            
         
               (2)
            
            
               Scopul cererii este modificarea caietului de sarcini în ceea ce privește numele comunelor care fac parte din aria geografică „Melon du Quercy”, cinci comune fiind omise din greșeală din listă în momentul retranscrierii de pe hartă a numelor cantoanelor și comunelor respective.
            
         
               (3)
            
            
               Comisia a examinat modificarea în cauză și a hotărât că este justificată. Deoarece modificarea este minoră în sensul articolului 9 din Regulamentul (CE) nr. 510/2006, Comisia o poate aproba fără a recurge la procedura prezentată la articolele 5, 6 și 7 din respectivul regulament,
            
         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Melon du Quercy” se modifică în conformitate cu anexa I la prezentul regulament.
   Articolul 2
   Fișa consolidată care reia principalele elemente din caietul de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 septembrie 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12. Regulament, astfel cum a fost modificat ultima dată prin Regulamentul (CE) nr. 952/2007 al Comisiei (JO L 210, 10.8.2007, p. 26).
   
      (2)  JO L 224, 25.6.2004, p. 16.
   
      ANEXA I
      Se aprobă următoarele modificări la caietul de sarcini al indicației geografice protejate „Melon du Quercy” (Franța):
      „Aria geografică”:
      La paragraful „Comunele din următoarele cantoane”
      
                  —
               
               
                  la prima liniuță „În Tarn și Garonne”, la a doua subliniuță
                  
                              —
                           
                           
                              „Canton de Valence d’Agen”
                              se adaugă numele următoarei comune:
                              „Perville”
                           
                        
            
                  —
               
               
                  la a doua liniuță, „În Lot”
                  se adaugă a patra subliniuță cu numele următoarelor comune:
                  
                              —
                           
                           
                              
                                 Canton de Cahors Sud: „Labastide-Marnhac”, „Le Montat”
                           
                        
            
                  —
               
               
                  la a doua liniuță, „În Lot”
                  
                              —
                           
                           
                              la subliniuța Canton de Luzech
                              
                              se adaugă numele următoarei comune:
                              „Cambayrac”
                           
                        
                              —
                           
                           
                              la subliniuța Canton de Puy l’Evêque
                              
                              se adaugă numele următoarei comune:
                              „Floressas”.
                           
                        
            
   
      ANEXA II
      FIȘĂ REZUMAT
      Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare
      „MELON DU QUERCY”
      NR. CE: FR/IGP/105/0086/30.12.2005
      DOP ( ) IGP (X)
      Această fișă rezumat prezintă cu titlu informativ principalele elemente ale caietului de sarcini al produsului.
      1.   Autoritatea competentă din statul membru:
      
                  Denumire
               
               
                  :
               
               
                  Institut national des appellations d’origine
               
            
                  Adresă
               
               
                  :
               
               
                  51, rue d’Anjou — F-75008 Paris
               
            
                  Telefon
               
               
                  :
               
               
                  (33) 153 89 80 00
               
            
                  Fax
               
               
                  :
               
               
                  (33) 142 25 57 97
               
            
                  E-mail
               
               
                  :
               
               
                  info@inao.gouv.fr
               
            2.   Grup:
      
                  Denumire
               
               
                  :
               
               
                  Syndicat interprofessionnel du melon du Quercy
               
            
                  Adresă
               
               
                  :
               
               
                  29, avenue du Général-de-Gaulle — F-46170 Castelnau-Montratier
               
            
                  Telefon
               
               
                  :
               
               
                  (33) (0)565 21 96 83
               
            
                  Fax
               
               
                  :
               
               
                  (33) (0)565 21 88 15
               
            
                  E-mail
               
               
                  :
               
               
                  melon-du-quercy@wanadoo.fr
               
            
                  Componență
               
               
                  :
               
               
                  Producători/prelucrători (X) Alte categorii ( )
               
            3.   Tipul produsului:
      
                  Clasa 1.6
               
               
                  –
               
               
                  Fructe, legume și cereale proaspete sau prelucrate
               
            4.   Caiet de sarcini
      [rezumatul cerințelor prevăzute la articolul 4 alineatul (2) din Regulamentul (CE) nr. 510/2006]
      4.1.   Denumire
      „Melon du Quercy”
      4.2.   Descriere
      Pepene galben cu coajă netedă, cu aspect scris sau brodat, cu pulpă portocalie sau de culoare verde-gri, spre galben, cu o greutate cuprinsă între 450 g și chiar peste 1 300 g.
      4.3.   Aria geografică
      Zona IGP „Melon du Quercy” include:
      
                   
               
               
                  În următoarele cantoane:
                  
                              —
                           
                           
                              
                                 În Tarn și Garonne: Bourg de Visa, Caussade, Lafrançaise, Lauzerte, Moissac, Molières, Montaigu de Quercy, Monpezat de Quercy, Monclar de Quercy, Négrepolisse, Villebrumier, Montauban.
                           
                        
                              —
                           
                           
                              
                                 În Lot: Calstelnau-Montratier, Montcuq, Lalbenque.
                           
                        
                              —
                           
                           
                              
                                 În Lot și Garonne: Tournon, Penne, Beauville, Puymirol.
                           
                        
            
                   
               
               
                  Comunele din următoarele cantoane:
                  
                              —
                           
                           
                              În Tarn și Garonne:
                              
                                          —
                                       
                                       
                                          
                                             Canton de Caylus: Mouillac.
                                       
                                    
                                          —
                                       
                                       
                                          
                                             Canton de Valence d’Agen: Castelsagrat, Goudouville, Saint-clair, Gasque, Montjoi, Perville, Pommevic, Valence d’Agen.
                                       
                                    
                        
                              —
                           
                           
                              În Lot:
                              
                                          —
                                       
                                       
                                          
                                             Canton de Cahors Sud: Labastide-Marnhac, Le Montat.
                                       
                                    
                                          —
                                       
                                       
                                          
                                             Canton de Limogne: Concots.
                                       
                                    
                                          —
                                       
                                       
                                          
                                             Canton de Luzech: Cambayrac, Carnac Rouffiac, Villesèque, Sauzet.
                                       
                                    
                                          —
                                       
                                       
                                          
                                             Canton de Puy l’Évêque: Floressas, Lacapelle Cabanac, Sérignac, Mauroux.
                                       
                                    
                        
            4.4.   Dovada originii
      Melon du Quercy se cultivă în Quercy încă din secolul al XVI-lea. În 1930, producția de pepene galben s-a dezvoltat în principal datorită extinderii suprafețelor cultivate și apariției pe piețele locale a produsului Melon du Quercy. Această producție a crescut în anii 1940-1945, iar începând din 1960, transporturile au permis o mai mare dezvoltare a producției de Melon de Quercy.
      Astăzi, Melon du Quercy se bucură de o reputație de necontestat, gama de mărci utilizate dovedind în sine importanța legăturii dintre produs și zona Quercy.
      La începutul fiecărei campanii agricole, parcelele fiecărui producător sunt aprobate (aria geografică și terenul cultivat eligibil) de către tehnicienii autorizați de organismul de certificare. Fiecare parcelă este înregistrată în registrul de cultură pentru Melon du Quercy: comune, secțiuni și numere de cadastru, suprafața în ari.
      Un exemplar din aceste informații rămâne în registrul de cultură al producătorului, al doilea exemplar este predat stației de ambalare a fructelor, iar al treilea este transmis către Syndicat Interprofessionnel du Melon du Quercy.
      Astfel, pentru fiecare lot livrat stației de ambalare a fructelor, se identifică și se înregistrează numele producătorului, soiul și parcelele. În cadrul stației sunt reunite loturile mai multor producători. Loturile certificate sunt separate de loturile necertificate încă de la intrarea în stație și până la ambalare, etichetare și comercializare.
      4.5.   Metoda de obținere
      Melon du Quercy se produce din soiuri selectate; se recoltează la maturitatea optimă înainte de ora 13, zilnic, dacă este posibil. Apoi se așază direct pe tăvi de lemn sau în lăzi de plastic, într-un singur strat, bine fixat și neforțat.
      După recoltare, pepenele galben se păstrează la loc ferit de lumina soarelui și de intemperii și se transportă la stație în ziua în care a fost recoltat. Loturile de pepeni galbeni sunt apoi controlate și aprobate în funcție de aspect și de conținutul de zahăr. Se sortează, se măsoară și apoi se ambalează în tăvi pe suport alveolar și/sau în hârtie în funcție de greutate și culoare.
      4.6.   Legătură
      Atuul ariei Quercy pentru producția de pepene galben constă în solul și clima acesteia. Caracteristicile tipice ale climei, alternanța dintre fluxurile oceanice (răcoroase și umede) și fluxurile mediteraneene (calde și seci) determină amplitudini termice zilnice și asigură un mediu (temperatură și higrometrie) optim dezvoltării plantei.
      Pe de altă parte, solurile argilo-calcaroase din Quercy, unde argila este compusă în principal din illit și montmorillonit, rețin potasiu în straturile de argilă. În consecință, aceste soluri reglează absorbția de potasiu a plantei. Acest fapt oferă produsului parfum „de grădină” și caracteristici unice. Solul argilo-calcaros din Quercy care posedă o bună capacitate de reținere a apei permite o alimentare hidrică regulată a plantei.
      4.7.   Organism de control
      
                  Denumire
               
               
                  :
               
               
                  Qualisud
               
            
                  Adresă
               
               
                  :
               
               
                  15, avenue de Bayonne — F-40500 Saint-Sever
               
            
                  Telefon
               
               
                  :
               
               
                  (33) (0)558 06 53 30
               
            
                  Fax
               
               
                  :
               
               
                  (33) (0)562 88 13 91
               
            
                  E-mail
               
               
                  :
               
               
                  qualisud@wanadoo.fr
               
            4.8.   Etichetare
      
                  —
               
               
                  
                     Denumirea produsului: Melon du Quercy.
               
            
                  —
               
               
                  
                     Caracteristici certificate: Cultivat în Quercy, recoltat la maturitatea optimă.